## Pravilnik o mjeriteljskim zahtjevima za medicinske humane staklene termometre s tekućinom

### NN 144/1998 (4.11.1998.), Pravilnik o mjeriteljskim zahtjevima za medicinske humane staklene termometre s tekućinom

# DRŽAVNI ZAVOD ZA NORMIZACIJU I MJERITELJSTVO

1792

Na teme­lju članka 22. Zakona o mjerite­ljskoj djelatnosti (»Narodne
novine« broj 11/94) ravnate­lj Državnog zavoda za normizaciju i mjerite­ljstvo
donosi

## PRAVILNIK

### O MJERITELJSKIM ZAHTJEVIMA ZA MEDICINSKE HUMANE STAKLENE TERMOMETRE S TEKUĆINOM

I. OPĆE ODREDBE

Članak 1.

Ovim se pravilnikom propisuju mjerite­ljski zahtjevi koje moraju zadovo­ljiti
medicinski humani stakleni termometri s tekućinom.

Članak 2.

U smislu ovoga pravilnika medicinski humani stakleni termometri s tekućinom
stakleni su termometri pu­njeni tekućinom s ugrađenom ­ljestvicom i napravom za
pokaziva­nje najviše temperature (u da­lj­njem tekstu termometri) namije­njeni
mjere­nju tjelesne temperature.

Članak 3.

Odredbe ovoga pravilnika odnose se na dvije vrste termometra:

1. termometar sa čvrstom cjevčicom

2. termometar sa zaštitnim ovojem.

II. LJESTVICA

Članak 4.

Kod termometra sa čvrstom cjevčicom ­ljestvica mora biti označena na
kapilarnoj cjevčici.

Članak 5.

Na termometru sa zaštitnim
ovojem ­ljestvica mora biti označena na pločici učvršćenoj uzdužno iza
kapilarne cjevčice.

Pločica na kojoj je označena ­ljestvica
i kapilarna cjevčica termometra iz stavka 1. ovoga članka moraju se nalaziti u
prozirnoj cjevčici koja je pričvršćena za spremnik tekućine i čini zaštitni
ovoj toga termometra.

Članak 6.

Mjerna je jedinica
temperature na ­ljestvici termometra Celzijev stupa­nj (0C).

Članak 7.

Ljestvica na termometru mora
obuhvaćati mjerno područje od najma­nje 35,50C do 42,00C, a vrijednost
podje­ljka na ­ljestvici mora iznositi 0,10C.

III. GRADIVA

Članak 8.

Za izradbu termometra može se upotreb­ljavati samo staklo na kojemu su
oznake vid­ljive i ne mogu se izbrisati.

Članak 9.

Za izradbu spremnika tekućine,
kapilarne cjevčice i naprave za pokaziva­nje najviše temperature termometra može
se upotrijebiti samo staklo koje zadovo­ljava zahtjev da masa alkalija koja
prijeđe u rastopinu za jedan gram stakla ne smije biti veća od 263,5 mg Na2O.

Članak 10.

Pločica na kojoj je označena ­ljestvica
kod termometra sa zaštitnim ovojem mora biti od opalnog stakla, kovine ili
gradiva sličnih svojstava.

Članak 11.

Zaštitni ovoj termometra sa
zaštitnim ovojem mora biti od stakla.

Članak 12.

Tekućina mora biti dostatno
homogena da bi se osiguralo ispravno djelova­nje termometra.

IV. IZRADBA

Članak 13.

Termometar ne smije imati konstrukcijskih nedostataka koji bi mogli
utjecati na ­nje­gov ispravan rad, odnosno prouzročiti pogreške pri uporabi.

Članak 14.

Termometar mora imati napravu
za pokaziva­nje najviše temperature, odnosno kapilarna cjevčica treba biti sužena
da se tekućina koja je u ­njoj pri hlađe­nju termometra ne vraća u ­nje­gov
spremnik.

Članak 15.

Kapilarna cjevčica mora omogućiti lako uočava­nje stupca tekućine pod
određenim  kutom po čitavoj du­ljini
stupca tekućine i meniska tekućine (najbo­lje je da je kapilarna cjevčica
prizmatična i da uvećava stupac tekućine).

Stupac tekućine iz stavka 1. ovog članka i ­ljestvica termometra moraju
se istodobno dobro vidjeti.

Članak 16.

Tekućina se mora ravnomjerno, bez većih skokova, gibati kroz kapilarnu
cjevčicu kad se termometar polagano zagrijava.

Ako se termometar zagrije do najma­nje 37,00C, pa ohladi na
temperaturu nižu od najniže­ga brojčano označenoga podje­ljka ­ljestvice, nakon
če­ga se na dno spremnika djeluje silom koja uzrokuje ubrza­nje od 600 m/s2, tekućina se mora
spustiti ispod najniže­ga brojčano označenoga podje­ljka ­ljestvice.

Članak 17.

Pločica na kojoj je označena ­ljestvica kod termometra sa zaštitnim
ovojem mora biti učvršćena tako da se ona, kapilarna cjevčica i zaštitni ovoj
međusobno ne mogu pomicati.

Položaj pločice iz stavka 1. ovog članka u odnosu na kapilarnu cjevčicu
mora biti označen neizbrisivim znakom na zaštitnom ovoju u ravnini s jednom
brojčanom oznakom ­ljestvice, tako da je uoč­ljivo međusobno pomica­nje te pločice
i kapilarne cjevčice.

Članak 18.

Unutar zaštitnog ovoja termometra sa zaštitnim ovojem ne smije biti
vlage, tekućine, komadića stakla ili drugih stranih tijela.

V. PODJELA I
OBROJČIVANJE

Članak 19.

Podje­ljci ­ljestvice termometra moraju biti jasno i ravnomjerno označeni.

Oznake ­ljestvice termometra
moraju biti ugravirane ili otisnute jasno i neizbrisivo.

Članak 20.

Du­ljina podje­ljka ­ljestvice
ne smije biti ma­nja od:

- 0,5 mm za termometre sa čvrstom
cjevčicom

- 0,6 mm za termometre sa zaštitnim
ovojem.

Članak 21.

Oznake ­ljestvice na
termometru trebaju biti u obliku crta okomitih na uzdužnu os termometra i ­njihova
širina ne smije biti veća od:

- 1/5 du­ljine podje­ljka
ljestvice uvećane za 0,05 mm za termometre sa zaštitnim ovojem

- 1/4 du­ljine podje­ljka ­ljestvice
uvećane za 0,05 mm za termometre sa čvrstom cjevčicom.

   Članak 22.

Crte na ­ljestvici termometra
koje označuju cijele 0C ili polovine 0C moraju biti du­lje
od ostalih crta na ­ljestvici termometra.

   Članak 23.

Crte koje označuju cijele 0C moraju biti
obrojčene. Brojke moraju biti ugravirane ili otisnute jasno i neizbrisivo.

Crta koja označuje 37,0 0C može biti obrojčena
drukčijom bojom od ostalih ili označena dodatnom oznakom (točkom, zvjezdicom
ili strelicom).

Na termometru sa čvrstom cjevčicom obrojčiva­nje crte koja označuje 37,0
0C nije obvezatno i može se zamijeniti oznakom iz
stavka 2. ovog članka.

   Članak 24.

Crte, brojke i druge oznake ­ljestvice termometra moraju biti postav­ljene
tako da se vide istodobno sa stupcem tekućine.

VI. NATPISI I
OZNAKE

   Članak 25.

Termometri moraju imati ove natpise i oznake, jasno vid­ljive, čit­ljive
i neizbrisive kod normalnih uvjeta uporabe:

1. ime i naslov ili znak
proizvođača

2. oznaku jedinice
temperature: 0C

3. oznaku za staklo koje je
upotrijeb­ljeno za izradbu spremnika termometra.

Natpisi i oznake iz stavka 1.
ovog članka moraju biti na pločici na kojoj je označena ­ljestvica kod
termometra sa zaštitnim ovojem.

Natpisi i oznake iz stavka 1.
ovog članka moraju biti na kapilarnoj cjevčici kod termometra sa čvrstom cjevčicom.

Na pakovini u kojoj se
termometar stav­lja u promet mora se nalaziti službena oznaka tipa termometra
iz tipnog odobre­nja i ovjerni žig u obliku na­ljepnice.

VII. MJERITELJSKE ZNAČAJKE

Članak 26.

Najveća dopuštena pogreška mjere­nja temperature je:

+ 0,10 0C, odnosno - 0,15 0C.

Najveća dopuštena pogreška iz
stavka 1. ovog članka odnosi se na usta­ljeno pokaziva­nje termometra.

Usta­ljeno je pokaziva­nje
termometra pokaziva­nje termometra koji se nakon postiza­nja toplinske ravnoteže
u vodenoj kupe­lji na temperaturi unutar mjernoga područja termometra ohladi na
temperaturu između 15,0 0C i 30,0 0C.

Članak 27.

Ako se termometar s
temperature t1 (15,0 0C £ t1£ 30,0 0C) naglo uroni u
vodenu kupe­lj s intenzivnim struja­njem vode stalne temperature t2
(35,5 0C £ t2£ 42,0 0C) i izvadi iz te
kupe­lji nakon 20 sekundi, pokaziva­nje termometra nakon hlađe­nja do
temperature t1:

1. mora biti unutar granica
najveće dopuštene pogreške iz članka 26. stavka 1. ovog pravilnika

2. ne smije odstupati više od
0,005 x (t2 - t1) od usta­ljenoga pokaziva­nja temperature t2.

VIII. PRIJELAZNE I ZAVRŠNE ODREDBE

Članak 28.

Danom stupa­nja na snagu ovoga pravilnika prestaje vrijediti Pravilnik o
metrološkim uvjetima za medicinske (humane) toplomjere (termometre) (»Narodne
novine« broj 53/91).

Članak 29.

Ovaj pravilnik stupa na snagu osmoga dana od dana objave u »Narodnim
novinama«.

Klasa: 011-02/98-04/4
Urbroj: 558-03/4-98-1
Zagreb, 19. listopada 1998.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

if !supportEmptyParas endif

Pravilnik, NN 144/1998-1792